הפילבוקס המרובע באתר כריית החמרה צפונית-מזרחית לחדרה
מראה פנימי של פילבוקס "חצי-ירח" בחוף Porthcurno (קורנוול) בבריטניה
מיני-פילבוקס ברחוב רד"ק, ירושלים. המבנה הגן על ביה"ד הצבאי הבריטי ששכן במקום בין השנים 1939-1948.
**פילבוקס** (באנגלית: **Pillbox**, בעברית: **מצדית**) הוא הכינוי שניתן לעמדות שמירה מבוצרות מסוג בלוקהאוס עשויות בטון שהקימו הבריטים בארץ ישראל בתקופת המנדט, החל במאורעות תרצ"ו. מקור השם בצורתן הגלילית שהזכירה קופסת גלולות (Pill Box)‏. בתחילת המאה ה-21 נבנו פילבוקסים חדשים בארץ ישראל - צה"ל הקים פילבוקסים במהלך האינתיפאדה השנייה להגנת תושבי מדינת ישראל כחלק מפעילות הביטחון השוטף.

סגולותיו הביטחוניות של הפילבוקס
-------------------------------

| **יתרונות הפילבוקס** | **חסרונות הפילבוקס** |
| --- | --- |
| * מעניק לשוהה בתוכו מיגון מרבי
* מאפשר לשוהים בפילבוקס להיות מנותקים מעיקר הכוח למשך תקופה ארוכה
* דורש פעולות תחזוקה מעטות (בניגוד לכלי רכב ורק"מ)
* מאפשר שליטה באש ובתצפית מגובה רב (במקרה של עמדות גבוהות שהקים צה"ל)
 | * מיעוט החלונות וחרכי הירי מגביל את הראות ואת יכולת התגובה באש
* הניידות מסורבלת ודורשת פעולה הנדסית נרחבת, ולכן חסרה גמישות בהתאם למצב
* החיילים השוהים בפילבוקס אינם יכולים לצאת ממנו בבטחה ללא קריאה לכוח חיפוי
 |

הפילבוקס במלחמות העולם
----------------------

עמדות פילבוקס נזכרות בשנת 1887 כמחסה מעוגל וקטן למכונת ירייה וכדומה. בחזית המערבית של מלחמת העולם הראשונה הוקמו עמדות פילבוקס הן בצד הגרמני והן בצד הבריטי. במלחמת העולם השנייה נודעה לפילבוקס עדנה, ועמדות רבות הוקמו בקרבת חופי בריטניה כהכנות לפלישה הגרמנית הצפויה. ביצורי חבל הסודטים כללו עמדות פילבוקס, ששימשו את הנאצים להתגוננות מפני הצבא האדום. גם הביצורים היפניים בקרב איוו ג'ימה כללו עמדות פילבוקס.

הפילבוקס המנדטורי בארץ ישראל
----------------------------

בזמן המרד הערבי הגדול בארץ ישראל (1939-1936) הציב קצין המשטרה הבריטי צ'ארלס טגארט, שהיה מומחה לדיכוי מרידות ולמלחמה בטרור, עמדות פילבוקס בדרכים.
עמדות הפילבוקס שהקימו הבריטים במחצית הראשונה של המאה ה-20 היו בגובה של כ-4 מטרים ובקוטר של כ-3.5 מטרים. הכניסה לפילבוקס והיציאה ממנו היו אפשריות אך ורק דרך דלת פלדה יחידה. השומרים שנכנסו לפילבוקס היו עולים בסולם או במדרגות מדלת הכניסה לעמדת השמירה שבקומה העליונה. דרך חרכי ירי וחלונות ניתן היה לחלוש באש ובתצפית על האזור שבו מוקמה העמדה.

בתחילת מלחמת העצמאות הקים גם ארגון "ההגנה" עמדות פילבוקס להגנה על יישובים עבריים (דוגמה לעמדה כזו נמצאת בעפולה).

הפילבוקסים המנדטוריים הם אתרים היסטוריים חשובים, אך רובם מוזנחים ורק חלקם מהווים יעד תיירותי או מוזאוני.

הפילבוקס הגבוה בעולם[דרוש מקור] (54 מטרים) ליד מודיעין

הפילבוקס הצה"לי
---------------

במהלך האינתיפאדה השנייה הפילבוקס חזר לשימוש בארץ ישראל. את מקומו של הצבא הבריטי תפס צה"ל, ואת הפילבוקס המנדטורי החליף הפילבוקס הצה"לי שהוא גבוה יותר, צר יותר וממוגן יותר.

בימי האינתיפאדה השנייה הגדיל צה"ל את השימוש בסגנון הביצורים שכלל גם עמדות פילבוקס. בטרם בוצעה תוכנית ההתנתקות הגנו שני קווי פילבוקסים על גוש קטיף ויישובי עוטף עזה - האחד, בתוך רצועת עזה, הגן על ציר "חלקיק" שהפריד בין גוש קטיף לשטחי הרשות הפלסטינית; והשני, עוטף את הרצועה ומגן על יישובי עוטף עזה ועל העורף הישראלי (בשלביה האחרונים של תוכנית ההתנתקות פורק קו הפילבוקסים שהגן על גוש קטיף).

גם ביהודה ושומרון הוקמו עמדות פילבוקס בנקודות שאירעו בהם אירועים ביטחוניים מרובים, וגם לאורך גדר ההפרדה ניתן לראות פילבוקסים רבים. בגבול הצפון ניתן לראות פילבוקסים בודדים, שמהווים חלק ממערך מגננה של מוצב (כלומר, לא יוצרים רצף פילבוקסים).

תמונות של פילבוקסים ברחבי ארץ ישראל
-----------------------------------

  


|  **פילבוקסים מנדטוריים** |
| --- |
| * בסמוך לגשר עד הלום בכניסה לעיר אשדודבסמוך לגשר עד הלום בכניסה לעיר אשדוד
* ליד כביש הצפון, בכניסה לאזור התעשייה של היישוב גורןליד כביש הצפון, בכניסה לאזור התעשייה של היישוב גורן
* ליד מקורות הירקוןליד מקורות הירקון
* עמדת פילבוקס שהקימה "ההגנה" במבואות עפולהעמדת פילבוקס שהקימה "ההגנה" במבואות עפולה
* ליד כביש הצפון, בקרבת קיבוץ ברעםליד כביש הצפון, בקרבת קיבוץ ברעם
* ליד גשר ברזל ששימש את המסילה המזרחית בעוברה מעל נחל חדרה, דרומית לתחנת הרכבת חדרה מזרחליד גשר ברזל ששימש את המסילה המזרחית בעוברה מעל נחל חדרה, דרומית לתחנת הרכבת חדרה מזרח
* ליד גשר אבן ששימש את המסילה המזרחית בעוברה מעל נחל אלכסנדרליד גשר אבן ששימש את המסילה המזרחית בעוברה מעל נחל אלכסנדר
* ליד גשר הרכבת של המסילה המזרחית מעל נחל נטוף (ליד נמל התעופה בן-גוריון)ליד גשר הרכבת של המסילה המזרחית מעל נחל נטוף (ליד נמל התעופה בן-גוריון)
* ליד גשר הרכבת של המסילה המזרחית מעל נחל בחן ליד גן יאשיהליד גשר הרכבת של המסילה המזרחית מעל נחל בחן ליד גן יאשיה
* ליד גשר הרכבת של המסילה המזרחית מעל נחל שכםליד גשר הרכבת של המסילה המזרחית מעל נחל שכם
* פילבוקס על המסילה המזרחית ליד יבנהפילבוקס על המסילה המזרחית ליד יבנה
* הפילבוקס בראש תל גיבורים, חולוןהפילבוקס בראש תל גיבורים, חולון
* פילבוקס מנדטורי בטיילת בנמל תל אביב ליד תחנת הכוח רדינג (תל כודאדי)פילבוקס מנדטורי בטיילת בנמל תל אביב ליד תחנת הכוח רדינג (תל כודאדי)
* ליד קיבוץ רמת הכובשליד קיבוץ רמת הכובש
* ליד באר טוביהליד באר טוביה
* פילבוקס על מסילת הרכבת לירושלים ליד בית שמשפילבוקס על מסילת הרכבת לירושלים ליד בית שמש
* פילבוקס בדרך חברון בירושליםפילבוקס בדרך חברון בירושלים
* פילבוקס ברחוב עמק רפאים ליד פארק המסילה בירושליםפילבוקס ברחוב עמק רפאים ליד פארק המסילה בירושלים
* גן הסופרים בצומת רחוב הרצוג וטשרניחובסקי בירושליםגן הסופרים בצומת רחוב הרצוג וטשרניחובסקי בירושלים
* ליד חדרהליד חדרה
* פילבוקס בתל קשיש ליד קריית טבעוןפילבוקס בתל קשיש ליד קריית טבעון
* פילבוקס שהקימה ההגנה ליד קיבוץ מעניתפילבוקס שהקימה ההגנה ליד קיבוץ מענית
* בקיבוץ גשר (קיבוץ)בקיבוץ גשר (קיבוץ)
* פילבוקס שהוקם על ידי הבריטים הצופה אל עמק הירדן (ליד מבוא חמה)פילבוקס שהוקם על ידי הבריטים הצופה אל עמק הירדן (ליד מבוא חמה)
* בקיבוץ שדה נחמיהבקיבוץ שדה נחמיה
* בקיבוץ עמיעדבקיבוץ עמיעד
* ביער נבי יושע, מזרחית למצודת כ"חביער נבי יושע, מזרחית למצודת כ"ח
 |

  


|  **פילבוקסים צה"ליים** |
| --- |
| * פילבוקס בסמוך לכביש 1 ביציאה המזרחית מירושליםפילבוקס בסמוך לכביש 1 ביציאה המזרחית מירושלים
* פילבוקס שפורק בתוכנית ההתנתקות; הגן על היישוב כדיםפילבוקס שפורק בתוכנית ההתנתקות; הגן על היישוב כדים
* פילבוקס שפורק בתוכנית ההתנתקות; איבטח מעבר פועלים פלסטיניים מח'אן יונס לגוש קטיףפילבוקס שפורק בתוכנית ההתנתקות; איבטח מעבר פועלים פלסטיניים מח'אן יונס לגוש קטיף
* פילבוקס ליד מפעל קוקה-קולה בחברוןפילבוקס ליד מפעל קוקה-קולה בחברון
* פילבוקס במחסום ג'אלמה הישן על כביש עפולה ג'ניןפילבוקס במחסום ג'אלמה הישן על כביש עפולה ג'נין
* פילבוקס ביהודה ושומרון ועליו סימני פיח וצבעפילבוקס ביהודה ושומרון ועליו סימני פיח וצבע
* פילבוקס בסמוך לכביש 60 בין גוש עציון לחברוןפילבוקס בסמוך לכביש 60 בין גוש עציון לחברון
 |

ראו גם
------

* בונקר

לקריאה נוספת
------------

* עמית גיש, **חורבות מן ההווה: בונקרים ופילבוקסים במאה העשרים**, חיפה: פרדס, 2018

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פילבוקסים בישראל** |

* ב' זלמנוביץ וע' בן שלום, ‏עמדות פילבוקס התפתחותן, תפקידיהן והפעלתן, **מערכות** 426, אוגוסט 2009
* קשת רוזנבלום, מבנה פילבוקס בירושלים הועתק בשלמותו, באתר הארץ, 12 במרץ 2013
* פילבוקסים ומצדיות ברחבי ישראל, באתר פרש
* כיצד בונים פילבוקס, אתר צה"ל, 29 בינואר 2018

הערות שוליים
------------

1. ↑  ג'ון הליס, למה פילבוקס?, 2001
2. ↑  The Barnhart Dictionary of Etymology, Barnhart, Robert K, The H W Wilson Co. 1988.
3. ↑  תום שגב, **ימי הכלניות**, עמ' 338.
4. 1 2 3  עמית גיש, בין מלחמת הבורים לחומת ההפרדה, באתר "העוקץ", 29 במרץ 2018